1. sz. melléklet

MEGÁLLAPODÁS

pénzeszköz végleges átadására

amely létrejött egyrészről Budapest Főváros Önkormányzata (1052Budapest, Városház u. 9-11. törzsszám: 15490012-7511-321-01, képviseli: Dr. Demszky Gábor főpolgármester), mint átadó (továbbiakban: Átadó),

másrészről Segély Helyett Esély Alapítvány (1223 Budapest, Jókai Mór u. 21-23.,  adószáma: 

18007679-1-43, képviseli: Dr. Zseni Annamária kuratóriumi elnök), mint átvevő (továbbiakban: Átvevő) között a mai napon az alábbi feltételekkel:

1. Átadó átadja a Bp. XXII. ker. Jókai Mór u. 21-23. szám alatti ingatlan főépület lépcsőház lefolyó és víznyomócső vezetékek felújításához a Fővárosi Közgyűlés …………/2008.(………) Főv. Kgy. sz. határozatával engedélyezett 3.000 eFt-ot, mely a teljes megvalósítási költség.

2. Átvevő vállalja az átvett pénzeszköz felhasználásával az ingatlanon lévő főépület lépcsőházi oldalfalában elhelyezkedő csapadékvíz lefolyó és a mellette felszálló víznyomócső vezetékek feltárását, cseréjét, a kapcsolódó helyreállítási munkákkal együtt, legkésőbb 2008. december 31-ig.

3. Átadó a felújítási munka tervezett kivitelezési költségét a 2008. évi költségvetésében biztosítja, az „………. Segély Helyett Esély Alapítvány” cím kiadási, azon belül a felhalmozási célú pénzeszköz átadás államháztartáson kívülre előirányzatában.
4. A feladat megvalósítására a közbeszerzésekről szóló törvény előírásait figyelembe véve kerülhet sor.

5. Az Átadó a támogatás összegét a kivitelezés ütemezésének megfelelően a benyújtott számla másolatok átadását követő 15 napon belül számla szerint átutalja az Átvevő elszámolási számlájára.

6. Az átvevő bankszámlaszáma: CIB Közép-európai Nemzetközi Bank Zrt. (1027 Budapest Medve u. 4-14.) 10700024-24306506-51100005

7. A felújítás teljes költségét meghaladóan esetleg felmerülő többletköltség teljes egészében az Átvevőt terheli.

8. Átadó jogosult a pénzeszköz felhasználását, illetve az abból megvalósítani kívánt felújítást ellenőrizni, ennek során az Átvevőtől az ellenőrzéshez szükséges adatokat, bizonylatokat bekérni, illetve a felhasználónál előre írásban egyeztetett időpontban és módon helyszíni ellenőrzést tartani.

9. A 2. pontban foglalt felújítás bármely okból történő meghiúsulása esetében az Átvevő köteles az Átadót haladéktalanul értesíteni és a támogatási összeget zárolni. A zárolt összeget – zárolást követő – 8 napon belül köteles visszafizetni Az Önkormányzat OTP Bank Nyrt. 11784009-15490012 sz. számlájára és 60 napon belül a 12. pont szerinti pénzügyi elszámolást készíteni.

10. Felek jogosultak jelen megállapodást 3 (három) hónapos felmondási idővel megszüntetni (rendes felmondás). A felmondás csak írásban érvényes. A felmondási idő elteltéig e szerződés érvényben van.

11. Átvevő szerződésszegése esetén az Átadó jogosult a szerződést azonnali hatállyal felmondani. Szerződésszegésnek minősül különösen a pénzeszköz összegének e szerződésben foglaltaktól eltérő felhasználása, a vállalt felújítás azonnali és indokolatlan megszüntetése, az ellenőrzés akadályozása, a jogszabályok, szakmai követelmények, nyilvántartási kötelezettségek, valamint – ismételt felszólítást követően – a szerződés szerinti tájékoztatási kötelezettség megszegése. Ebben az esetben az Átvevő köteles a támogatás teljes összegét (az átutalás napjától számított jegybanki alapkamat kétszeresének megfelelő kötbérrel növelten) a felmondást követően az Önkormányzat OTP Bank Nyrt. 11784009-15490012 sz. számlájára haladéktalanul visszafizetni.

Az Átvevő szerződésszegése esetén legfeljebb öt évre kizárható az Önkormányzat által biztosított támogatási lehetőségekből.

12. Az Átvevő vállalja, hogy az 1. pont szerinti pénzeszköz felhasználásáról a befejezési határidőtől számított 30 napon belül részletes szakmai beszámolót és pénzügyi elszámolást készít. A pénzügyi elszámoláshoz szükséges a jelen szerződés 1. sz. melléklete. A beszámolóhoz csatolni kell a műszaki átadás-átvételt igazoló jegyzőkönyvet. Az elszámolással, beszámolóval való indokolatlan késedelem esetén az Átvevő köteles a késedelembe esés napjától a 11. pont szerinti kötbér összegének felét visszafizetni az Önkormányzat OTP Bank Nyrt. 11784009-15490012 sz. számlájára. Az Átvevőnek jelen megállapodás alapján joga van e pontban megjelölt határidőn belüli tájékoztatásra.

13. Átvevő jelen megállapodás aláírásával tudomásul veszi, hogy az Állami Számvevőszék vizsgálhatja a pénzeszköz felhasználását, jelen megállapodást és a pénzeszköz felhasználása során keletkező további megállapodásokat. Az államháztartásról szóló, a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról szóló 2003. évi XXIV törvény 5.§-ával módosított államháztartási törvény 15/A. §-ából fakadó kötelezettségének eleget téve, jelen megállapodás közérdekű adatait (Átvevő neve, pénzeszköz célja, összege, a felújítási program időpontja, helyszíne) közzéteszi a Fővárosi Önkormányzat Budapest internetes portálján.(www.budapest.hu)

· a Ptk. 81. § értelmében nem minősül üzleti titoknak a pénzeszköz felhasználásával kapcsolatos adat, valamint azaz adat, amelynek megismerését, vagy nyilvánosságra hozatalát külön törvény közérdekből elrendeli;

· kérésére az Átvevő a jelen jogviszonnyal összefüggő, és a Ptk. 81. § 3) bekezdése alapján közérdekből nyilvánosnak minősülő adatokra vonatkozóan köteles tájékoztatást adni.

14. Jelen megállapodási szerződés mellékletét képezi a Fővárosi Önkormányzat 11784009-15490012 sz. számlája által benyújtható azonnali beszedési megbízási jogát tartalmazó – a támogatott bankszámla-vezető pénzintézete által leigazolt – „Felhatalmazó levél”. (Megállapodási szerződés 2. sz. melléklete)

15. Jelen megállapodási szerződés csak akkor jön létre, ha az Átvevő az általa aláírt szerződés 5 példányát a kézhezvételtől számított 30 napon belül visszaküldi a Főváros Önkormányzatának (a Főpolgármesteri Hivatal Egészségügyi Ügyosztályának).

16. Amennyiben Átvevő a felújítást a vállalt határidőre nem teljesíti, vagy az átadott pénzeszközt nem rendeltetésszerűen használja fel, vállalja, hogy az Átadó részére azt visszaadja.

17. Jelen megállapodás a Fővárosi Közgyűlés …….…/2008. (………) Főv. Kgy. sz. határozata alapján kerül megkötésre.

18. Jelen megállapodás – pénzügytechnikai okok miatt – a felújítás befejezését követő hatodik hónap végéig hatályos.

19. A megállapodásban nem szabályozott kérdésekben a Ptk. vonatkozó előírásai az irányadók.

20. Jelen megállapodást Átadó és Átvevő, mint akaratukkal mindenben megegyezőt írták alá.

Budapest, 2008. …………………….

